
	         		Anexa nr. 5
		la Hotărârea nr. …….

    
REGULAMENT DE ORGANIZARE ŞI FUNCŢIONARE
CENTRUL DE ÎNGRIJIRE ȘI ASISTENŢĂ
PENTRU PERSOANE ADULTE CU DIZABILITĂȚI CÂŢCĂU
(Anexa nr. 5 la Hotărârea Consiliului Județean Cluj nr. 139/2021, republicată.)

Codul serviciului social: 879.1.1.CR.D
Denumirea serviciului social: CENTRUL DE ÎNGRIJIRE ȘI ASISTENŢĂ PENTRU PERSOANE ADULTE CU DIZABILITĂȚI CÂŢCĂU

Înființat prin Hotărârea Consiliului Judeţean Cluj nr. 129 din 26.08.2021 și funcționează ca entitate fără personalitate juridică în structura furnizorului de servicii sociale Direcția Generală de Asistență Socială și Protecția Copilului Cluj, denumit în continuare FSS.

Serviciul social Centrul de Îngrijire și Asistenţă pentru Persoane Adulte cu Dizabilități Câţcău nu este multifuncțional.

ART. 1 Prevederile prezentului regulament sunt obligatorii pentru personalul serviciului social şi furnizorul de servicii sociale.

ART. 2 Identificarea serviciului social 
(1) Date privind FSS:
      Denumirea FSS: Direcția Generală de Asistență Socială și Protecția Copilului Cluj.
      Adresa completă: localitatea Cluj-Napoca, judeţul Cluj, str. General Eremia Grigorescu, nr. 37-39, codul poştal 400304.
      Posesor al Certificatului de acreditare cu nr.000891 din 15.04.2014 seria AF, eliberat la data de 15.04.2014.
      Categoria FSS: public.
(2) Date privind serviciul social:
      Serviciul social face parte din clasa/categoria/tipul major al serviciilor sociale:
Servicii sociale cu cazare
1. Servicii rezidențiale  
1.1. Centre rezidențiale

    Serviciul social se adresează următoarei categorii de beneficiari: 
Persoană adultă cu dizabilităţi: D

     Codul serviciului social (conform Nomenclatorului servicii sociale): 879.1.1.CR.D
     Deține licență de funcționare seria Seria LF, nr.0000443 şi este eliberată de către Autoritatea Națională pentru Protecția Drepturilor Persoanelor cu Dizabilități la data de 17.08.2023.
     Capacitate: 50.
     Serviciul social este organizat fără personalitate juridică.
     FSS percepe pentru accesarea serviciului social o contribuție din partea beneficiarului și/sau reprezentantului legal/susținătorului legal. 
     Adresa serviciului social: localitatea Câțcău, judeţul Cluj, str.Principală nr. 90, codul poştal 407180.
     Scurtă descriere a spaţiului în care funcţionează serviciul social:
    Suprafaţă totală în metri pătraţi: 1149,10 mp
Nr. etaje: 0
Curte exterioară: 13512 mp, betonată și cu spații verzi amenajate
Nr. total camere: 68, din care:
a) nr. camere cu destinaţia dormitor: 28.;
b) nr. camere destinate cabinetelor de specialitate: 11;
c) nr. spaţii comune: 3;
d) nr. spaţii igienico-sanitare, şi anume nr. Toalete fără duș: 4 , nr. camere de duş/baie inclusiv cu toaletă : 15;
e) nr. bucătării/spaţii de preparare a hranei: 1;
f) nr. camere/spaţii destinate personalului de conducere, administrativ, gospodărire, întreţinere-reparaţii, deservire: 6
Alte spaţii cu diverse destinaţii: 35 (2 arhive; 12 debarale; 1 C.T., 1 centrală detecţie şi semnalizare incendiu; 7 spaţii de depozitare (magazii); 3 spații depozitare materiale sanitare; 3 spaţii materiale curatenie; 1 garaj; 1 grajd cu şură; 1 coteţ animale; 1 spaţiu deșeuri periculoase; 1 atelier ; 2 spălatorie).
Spaţiul este accesibilizat în exterior și în interior.
Programul de funcţionare  a serviciului social este permanent (24 h din 24). 

ART. 3 Scopul serviciului social
Serviciul social Centrul de Îngrijire și Asistenţă pentru Persoane Adulte cu Dizabilități Câţcău are drept scop de a oferi găzduire, îngrijire, asistență medicală, recuperare și reinserție socială persoanelor adulte cu dizabilități.
ART. 4 Cadrul legal de înfiinţare, organizare şi funcţionare
(1) Serviciul social Centrul de Îngrijire și Asistenţă pentru Persoane Adulte cu Dizabilități Câţcău funcţionează cu respectarea prevederilor cadrului general de organizare şi funcţionare a serviciilor sociale, reglementat de Legea asistenței sociale nr. 292/2011, cu modificările și completările ulterioare, percum și a altor acte normative aplicabile domeniului, după cum urmează:
a) Legea nr. 448/2006 privind protecţia şi promovarea drepturilor persoanelor cu handicap, republicată, cu modificările şi completările ulterioare, 
b) Hotărârea Guvernului nr. 268/2026 pentru aprobarea Nomenclatorului serviciilor sociale, precum şi a regulamentului-cadru de organizare şi funcţionare a serviciilor sociale.
c) Ordinul ministrului muncii și justiției sociale nr. 1887/2016 privind stabilirea contribuţiei lunare de întreţinere datorate de adulţii cu handicap asistaţi în centrele rezidenţiale publice pentru persoane adulte cu handicap sau de susţinătorii acestora şi aprobarea Metodologiei de stabilire a nivelului contribuţiei lunare de întreţinere datorate de adulţii cu handicap asistaţi în centrele rezidenţiale publice pentru persoane adulte cu handicap sau de susţinătorii acestora, cu modificările și completările ulterioare.
(2) Standardul minim de calitate aplicabil este aprobat prin Ordinul ministrului muncii, familiei, tineretului și solidarității sociale nr. 507/2026 privind aprobarea standardelor specifice minime de calitate obligatorii pentru serviciile sociale destinate persoanelor adulte cu dizabilități, cu modificătile și completările ulterioare.

ART. 5. Accesarea serviciului
(1) Serviciul social se accesează, pe baza:    
a) cererii de admitere adresate FSS de către beneficiar
b) dispoziţiei directorului general al Direcţiei Generale de Asistenţă Socială şi Protecţia Copilului sau, după caz, prin Hotărârea Comisiei pentru Protecţia Copilului sau prin hotărâre judecătorească, precum şi prin alte acte administrative prevăzute de lege. 
(2) FSS aplică procedura de admitere, cu respectarea etapelor procesului de acordare a serviciilor sociale prevăzute la art. 46 din Legea asistenţei sociale nr. 292/2011, cu modificările şi completările ulterioare.
(3) După aprobarea cererii de admitere de către conducătorul FSS/conducătorul serviciului social, se încheie între FSS şi beneficiar/reprezentantul legal un contract de furnizare servicii, completat conform modelului aprobat prin decizia FSS, cu respectarea modelului-cadru reglementat la nivel naţional, aprobat prin Ordinul ministrului muncii, familiei, tineretului şi solidarităţii sociale nr. 1.126/2025 pentru aprobarea modelului-cadru al contractului de servicii sociale, al informărilor transmise de furnizorul de servicii sociale serviciului public de asistenţă socială, a procedurii de fundamentare a bugetului necesar, precum şi a indicatorilor pentru monitorizarea serviciilor sociale acordate ca măsură de asistenţă socială.
(4) După încheierea contractului de prestări de servicii cu persoana solicitantă, furnizorul informează, în scris, serviciul public de asistenţă socială pe a cărui rază administrativ-teritorială îşi are domiciliul sau reşedinţa beneficiarul, cu respectarea modelului prevăzut în anexa nr. 2 la Ordinul ministrului muncii, familiei, tineretului şi solidarităţii sociale nr. 1.126/2025.
(5) Documentele solicitate la admitere sunt: 
a) cerere de admitere;
b) copie de pe actele de identitate si stare civilă, dupa caz;
c) copie de pe actul de identitate a reprezentantului legal, dupa caz;
d) copie de pe documentul care atestă încadrarea în grad de handicap în termen de valabilitate, PIS, PIRIS;
e) ultimul talon de pensie sau adeverinţă de venit;
f) raportul de anchetă socială.
g) declarația solicitantului din care să reiasă că solicitantul nu are copii sau întreținători legali. Dacă aceștea există, motivele pentru care aceștea nu pot îngriji persoana cu handicap.
h) documente doveditoare a situației locative. Hotărâri judecătorești  prin care se stabilesc condiții de întreținere în favoarea solicitantului (unde este cazul)
i) anchetă socială efectuată de primăria de domiciliu
j) plan de intervenție efectuat de primăria de domiciliu
k) raport de implementare a planului de intervenție efectuat de primăria de domiciliu
l) adeverință eliberată de medicul de familie din care să reiasă că persoana în cauză nu este în evidență cu boli contagioase; Acte medicale din care să reiasă afecțiunile de care suferă persoana în cauză
m) dovada eliberată de serviciul specializat al primăriei prin care se atestă aptul că persoanei cu handicap nu i s-a putut asigura protecția și îngrijirea la domiciliu sau în cadrul altor servicii din comunitate
n) adeverință de la primăria de domiciliu din care să reiasă că după 24 luni de la admiterea în centru i se va asigura integrare în comunitate.
(6) Criteriile de eligibilitate prevăzute de reglementările legale în vigoare cu privire la acordarea de servicii sociale pentru categoriile de persoane vulnerabile, prevăzute la art. 1 alin. (4) din Hotărârea Guvernului nr. 268/2026, precum şi alte condiţii de admitere stabilite de FSS, prin act administrativ, sunt următoarele:
a) persoana este adultă (a împlinit vârsta de 18 ani); 
b) este încadrată în grad de handicap și deține certificat valabil; 
c) are domiciliul sau reședința pe raza județului Cluj; 
d) necesită îngrijire și supraveghere permanentă/specializată, care nu poate fi asigurată la domiciliu; e) este semidependent(ă) sau dependent(ă) de ajutor, predominant cu dizabilități psihice și/sau mentale; 
f) este lipsit(ă) de susținători legali sau aceștia nu își pot îndeplini obligațiile din motive de sănătate, situație economico-financiară sau sarcini familiale; 
g) nu are locuință proprie sau veniturile proprii sunt insuficiente pentru asigurarea unui trai decent în comunitate; 
h) se află într-o situație de excluziune socială sau de risc grav care recomandă admiterea în serviciu rezidențial.
Modalitatea de stabilire a contribuției beneficiarilor: 
Odată cu admiterea beneficiarului în centru se semnează un angajament de plată între beneficiar sau reprezentantul legal şi furnizorul de servicii, stabilindu-se contribuţia în centru conform reglementărilor legale în vigoare. Cuantumul plăţii lunare datorată de beneficiar este reglementat prin Ordinul ministrului muncii și justiției sociale nr.1887/2016 privind stabilirea contribuţiei lunare de întreţinere datorate de adulţii cu handicap asistaţi în centrele rezidenţiale publice pentru persoane adulte cu handicap sau de susţinătorii acestora şi aprobarea Metodologiei de stabilire a nivelului contribuţiei lunare de întreţinere datorate de adulţii cu handicap asistaţi în centrele rezidenţiale publice pentru persoane adulte cu handicap sau de susţinătorii acestora, cu modificarile si completarile ulterioare.
(7) Condiţiile de încetare a serviciilor
Încetarea acordării serviciilor se realizează cu respectarea legislației în vigoare specifice, respectiv Ordinul ministrului muncii, familiei, tineretului și solidarității sociale nr. 507/2026 privind aprobarea standardelor specifice minime de calitate obligatorii pentru serviciile sociale destinate persoanelor adulte cu dizabilități și a modelului-cadru al contractului de servicii sociale, prevăzut în anexa nr. 1 la Ordinul ministrului muncii, familiei, tineretului şi solidarităţii sociale nr. 1.126/2025 și a Procedurii privind încetarea acordării serviciilor, elaborată cu respectarea standardelor minime de calitate aplicabile, avizată de Comisia de monitorizare a DGASPC Cluj, aprobată de directorul general și adusă la cunoștința persoanei beneficiare înainte de semnarea contractului. 
Serviciile încetează în următoarele situații: 
a) la cererea scrisă a beneficiarului care are prezervată capacitatea de discernământ;
dacă este de acord, beneficiarul va comunica în cererea scrisă domiciliul sau reședința unde pleacă după încetarea acordării serviciului; în situația în care beneficiarul comunică adresa, în termen de 5 zile, furnizorul de servicii sociale, prin intermediul centrului, va notifica serviciul public de asistență socială pe a cărui rază va locui beneficiarul;
b) la cererea reprezentantului legal, însoțită de un angajament scris prin care acesta
se obligă să asigure găzduirea, îngrijirea și întreținerea beneficiarului, cu obligația ca, în termen de 48 ore de la încetare, furnizorul de servicii sociale, prin  intermediul centrului, să notifice serviciul public de asistență socială pe a cărui rază va locui beneficiarul;
c) transfer în altă instituţie rezidențială, la cererea scrisă a beneficiarului/reprezentantului legal, cu acordul instituției respective;
d) centrul rezidențial nu poate acorda serviciile corespunzătoare sau se închide, cu obligația de a soluționa împreună cu beneficiarii sau reprezentanții legali, cu 30 de zile anterior datei încetării, transferul beneficiarului/beneficiarilor;
e) la expirarea termenului prevăzut în contract;
f) în cazul în care beneficiarul nu respectă clauzele contractuale, pe baza hotărârii de
majoritate simplă a unei comisii formate din conducătorul CR, un reprezentant al furnizorului de servicii sociale, managerul de caz sau un reprezentant al personalului CR și 2 reprezentanți ai beneficiarilor;
g) în cazuri de forță majoră (cataclisme naturale, incendii, apariția unui focar de infecție, suspendarea licenței de funcționare, altele); în aceste situații furnizorul de servicii sociale va asigura, în condiții de siguranță, transferul beneficiarilor în servicii sociale similare);
h) în caz de deces al beneficiarului;
i) alte cazuri prevăzute de lege.
(8) Încetarea furnizării serviciilor sociale se face în baza unei decizii motivate a furnizorului de servicii, emisă în formă scrisă.
(9) Înainte de luarea deciziei, beneficiarul are dreptul de a fi informat şi de a-şi exprima punctul de vedere, în condiţiile prevăzute de lege.
(10) Dispoziţia de încetare se comunică beneficiarului în termen de maximum 5 zile lucrătoare de la data emiterii, prin mijloace care asigură confirmarea primirii.
(11) Centrul nu admite persoane beneficiare în regim de urgenţă.

ART. 6. Drepturile şi obligaţiile beneficiarilor
(1) Drepturile beneficiarilor serviciului social sunt cele prevăzute la art. 36^1 alin. (1) din Legea asistenţei sociale nr. 292/2011, cu modificările şi completările ulterioare.
(2) Acordul persoanei beneficiare pentru divulgarea informaţiilor confidenţiale se asumă numai în formă scrisă.
(3) Informaţiile confidenţiale pot fi dezvăluite fără acordul beneficiarilor în condiţiile prevăzute de art. 36^1 alin. (3) din Legea asistenţei sociale nr. 292/2011, cu modificările şi completările ulterioare.
(4) Prelucrarea datelor persoanelor beneficiare de servicii sociale, de către toate entităţile implicate în toate etapele procesului de acordare a serviciilor sociale, se realizează cu respectarea prevederilor Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor).
(5) Beneficiarii de servicii sociale au obligaţiile prevăzute la art. 36^2 din Legea asistenţei sociale nr. 292/2011, cu modificările şi completările ulterioare.

ART. 7. Servicii furnizate/Activităţi derulate în cadrul serviciului social
(1) Serviciile furnizate/Activităţile derulate sunt următoarele:
     Servicii care definesc scopul serviciului social:
1. Cazare/găzduire 
a. pe perioadă determinată
2. Alimentație:
a.  asigurarea hranei zilnice 
b.  servicii de catering pentru 3 mese/zi
c.  hidratare și asigurare de băuturi calde și gustări, ca, de exemplu apă, ceai, cafea, lapte, biscuit, sandviciuri.
d.  servirea meselor
3.  Asistență și îngrijire personală:
a. ajutor pentru efectuarea activităților de bază ale vieții zilnice
b. ajutor pentru efectuarea activităților instrumentale ale vieții zilnice
c. supraveghere
4. Asistență medicală:
a. asistența medicală asigurată de asistenți medicali/asistente medicale, ca, de exemplu, monitorizarea stării de sănătate, administrarea tratamentului oral și injectabil, colaborarea cu medical de familie și alți medici specialiști, relaționarea cu unitățile medicale ambulatorii și cu paturi
5. Abilitare/reabilitare/recuperare funcțională:
a. activități pentru dezvoltarea deprinderilor de viață independentă, ca, de exemplu, deprinderi zilnice, deprinderi de comunicare, deprinderi de mobilitate, deprinderi de autoîngrijire, deprinderi de îngrijire a propriei sănătăți, deprinderi de autogospodărire, deprinderi de interacțiune, luarea de decizii
b. terapie ocupațională, ergoterapie
c. kinetoterapie
d. terapii de specialitate pentru boli mintale și psihice
e. masaj și terapii de relaxare
f. hidroterapie
g. artterapie, ca, de exemplu, modelaj, sculptură, pictură sau desen, decorațiuni pe diverse materiale, artizanat, dans, muzică, teatru.
h. activități/exerciții de stimulare psihică, senzorială și motorie.
6. Inserție/ Reinserție socială/Integrare/Reintegrare socială:
a. informare și consiliere privind problematicile sociale și drepturile beneficiarilor
b. servicii de asistență socială, specific profesiei, prevăzute în Statutul asistentului social
c. consiliere psihosocială 
d. activități de socializare și petrecere a timpului liber
e. orientare profesională și suport pentru angajare
f. dezvoltarea relațiilor sociale, inclusiv implicare în voluntariat

      Servicii/activități complementare care răspund cerințelor beneficiarilor, acordate prin decizia furnizorului de servicii sociale și finanțate din alte surse decât bugetul de stat:
a) Servicii specializate de consiliere psihologică, psihoterapie și alte intervenții terapeutice;
b) Activități de voluntariat și participare comunitară;
c) Sprijin pentru dezinstituționalizare și integrare în comunitate (evaluarea și pregătirea beneficiarilor pentru tranziția din centru, dezvoltarea deprinderilor de viață independentă, facilitarea accesului la servicii și resurse comunitare, mediere și acompaniere în relația cu instituțiile, precum și monitorizarea procesului de integrare în comunitate).
d) Alte servicii specializate identificate ca necesare în cadrul procesului de evaluare și planificare individualizată.
(2) Activități pentru creșterea performanței serviciului social faţă de cerinţele minime reprezentate de nivelul de calitate III: 
a) Promovarea misiunii, valorilor și oiectivelor serviciului social;
b) Informarea beneficiarilor, potențialilor beneficiari, autorităților publice și publicului larg cu privire la activitatea desfășurată și serviciile oferite; 
c) Promovarea drepturilor beneficiarilor și a unei imagini pozitive a acestora;
d) Dezvoltarea și menținerea relațiilor de colaborare cu instituții publice, organizații neguvernamentale și alți parteneri comunitari;
e) Organizarea de activități și evenimente la care participă membri ai comunității, în vederea facilitării incluziunii sociale a beneficiarilor;
f) Elaborarea, aplicarea și revizuirea instrumentelor și procedurilor utilizate în procesul de acordare a serviciilor sociale;
g) Dezvoltarea și diversificarea serviciilor oferite, în funcție de nevoile identificate ale beneficiarilor;
h) Asigurarea participării personalului la programe de formare profesională continuă și perfecționare.  
i) Efectuarea evaluării anuale a gradului de satisfacției a beneficiarilor (și a familiilor acestora) pentru adaptarea intervențiilor;
(3) Pentru realizarea activităţilor prevăzute la alin. (2) sunt alocate următoarele resurse:
a) Materiale: Spații adaptate pentru terapie ocupațională, echipamente IT pentru digitalizare, consumabile de birotică, materiale specifice pentru atelierele recreative și mijloc de transport adaptat.
b) Umane: Personal specializat (asistent social, psiholog, infirmieri, asistent medical) și voluntari.
c) Financiare: Buget propriu al furnizorului de servicii sociale, completat prin atragerea de fonduri extrabugetare, sponsorizări, donații și proiecte cu finanțare nerambursabilă.

ART. 8. Structura organizatorică, numărul de posturi şi categoriile de personal
(1) Serviciul social Centrul de Îngrijire și Asistenţă pentru Persoane Adulte cu Dizabilități Câţcău funcţionează cu un număr de 41,99 total personal, conform prevederilor prezentei Hotărâri a Consiliului Județean Cluj, din care:
a) personal de conducere: 
1.  şef de centru (111207) – 1/3;
b) personal de specialitate de îngrijire şi asistenţă; personal de specialitate şi auxiliar: 31 posturi, astfel: 
1. asistent medical (PL)(325901) – 4;
2. asistent medical (M/PL) (325901)- 1;
3. asistent medical (S) (222101) – 3; 
4. kinetoterapeut (266405) – 1;
5. asistent social (263501) – 1; 
6. fiziokinetoterapeut (226401) – 1; 
7. infirmieră (532103) – 19; 
8. psiholog (263411) – 1;
c) personal cu funcţii administrative, gospodărire, întreţinere-reparaţii, deservire: 10,66 posturi: 
1. administrator (515104) – 1/3, 
2. inspector de specialitate (242203) – 1/3, 
3. magaziner (432102) - 1, 
4. muncitor calificat intretinere (721424) – 3 ,
5. muncitor necalificat (933301) - 2, 
6. muncitor necalificat (spălătoreasă) (912103) - 2,
7. muncitor calificat şofer (832201) – 1,
8. îngrijitor (G) (911201) - 1
d) personal de specialitate cu contract de furnizare servicii: 0 nr. de posturi.
(2) În cadrul serviciului social sunt prevăzute următoarele activităţi care pot fi desfăşurate de voluntari, recrutaţi cu respectarea prevederilor Legii nr. 78/2014 privind reglementarea activităţii de voluntariat în România, cu modificările şi completările ulterioare: 
a) Sprijin în procesul de abilitare și reabilitare: asistarea specialiștilor în derularea activităților de terapie ocupațională axate pe autoîngrijire, stimulare cognitivă, senzorială și menținerea potențialului funcțional.
b) Dezvoltarea deprinderilor de viață independentă: sprijin non-invaziv în activități care stimulează autonomia beneficiarului (gestionarea simbolică a bugetului personal, utilizarea tehnologiilor de comunicare, deprinderi casnice de bază).
c) Activități de integrare și participare socială în comunitate: acompanierea beneficiarilor la activități în afara centrului (vizite la instituții publice, participarea la evenimente culturale locale, utilizarea transportului în comun, accesul în magazine) în scopul prevenirii izolării.
d) Organizarea programelor de petrecere a timpului liber (incluziune culturală și sportivă): facilitarea jocurilor adaptate, cluburi tematice de lectură sau discuții, activități de art-terapie, ergoterapie și evenimente sportive informale adaptate.
e) Facilitarea comunicării și suport emoțional: activități de ascultare activă, dialog, sprijin în menținerea legăturilor la distanță cu familia sau reprezentanții legali prin intermediul platformelor digitale.
f) Suport logistic complementar în organizarea de evenimente comunitare: sprijin în pregătirea activităților interactive cu ocazia sărbătorilor, aniversărilor beneficiarilor și a acțiunilor deschise către comunitatea locală.
(3) În cadrul serviciului social, pentru următoarele activităţi pot fi încheiate contracte de internship, cu respectarea prevederilor Legii nr. 176/2018 privind internshipul, cu modificările şi completările ulterioare:
a) Evaluare și diagnoză socială/psihologică: asistarea echipei multidisciplinare în aplicarea instrumentelor de evaluare complexă, realizarea profilelor de abilități și identificarea nevoilor specifice de suport ale beneficiarilor.
b) Elaborarea și monitorizarea programelor individualizate: participarea sub supervizare la proiectarea și revizuirea Programelor Individuale de Reabilitare și Integrare Socială (PIRIS) și a Planurilor de Abilitare-Reabilitare.
c) Intervenții de abilitare și reabilitare funcțională: sprijin de specialitate în activitățile de kinetoterapie, fizioterapie, psihoterapie sau terapie ocupațională, executate în conformitate cu protocoalele interne ale centrului.
d) Asistență sociomedicală primară: monitorizarea parametrilor biologici de bază, administrarea tratamentelor (strict sub supravegherea personalului medical asistent) și implementarea schemelor de îngrijire igienico-sanitară personalizată.
e) Programe terapeutice cognitiv-comportamentale: asistarea psihologului centrului în sesiunile de consiliere psihologică, managementul comportamentelor provocatoare și atelierele de dezvoltare a stimei de sine pentru beneficiari.
f) Management de caz și administrare servicii sociale: sprijin în gestionarea dosarelor administrative ale beneficiarilor, documentarea progresului acestora și arhivarea securizată a datelor, cu respectarea normelor GDPR.
g) Dezvoltarea programelor comunitare de tranziție: colaborarea la proiectarea activităților de pregătire a beneficiarilor pentru transferul în locuințe asistate sau servicii de locuire în comunitate, conform noilor cerințe de dezinstituționalizare din Ordinul nr. 507/2026
(4) Centrul asigură/poate asigura posibilitatea desfăşurării practicii studenţilor la asistenţă socială sau alte specializări adecvate activităţilor derulate în cadrul serviciului social, în baza contractelor/convenţiilor de colaborare cu universităţile, încheiate în conformitate cu prevederile Legii nr. 258/2007 privind practica elevilor şi studenţilor, cu completările ulterioare, potrivit convenţiei/convenţiilor încheiate, respectiv:
a) Asistență socială: realizarea de studii de caz, aplicarea tehnicilor de interviu și anamneză, participarea la actualizarea dosarelor sociale, sprijin în redactarea documentației specifice managementului de caz și monitorizarea implementării Planurilor Personale.
b) Psihologie/Psihopedagogie specială: asistarea la evaluările psihologice periodice, observarea clinică a comportamentului beneficiarilor, participarea la atelierele de stimulare cognitivă și sprijin în aplicarea tehnicilor terapeutice de gestionare a comportamentelor provocatoare.
c) Kinetoterapie/Kinetoterapie și motricitate specială: participarea activă la sesiunile de evaluare a motricității, asistarea specialiștilor în aplicarea programelor de gimnastică medicală, masaj terapeutic, mobilizări pasive/active și tehnici de reeducare posturală adaptată.
d) Medicină/Asistență medicală: efectuarea stagiilor de practică clinică generală sub coordonarea medicului și a asistentului șef, monitorizarea funcțiilor vitale, pansamente, tehnici de îngrijire a persoanelor cu dizabilități somatice și managementul tratamentelor medicamentoase.
(5) Angajarea/Contractarea/Sancţionarea sau eliberarea din funcţie a personalului se realizează cu respectarea prevederilor legale în vigoare, după caz: Legea nr. 53/2003 - Codul muncii, republicată, cu modificările şi completările ulterioare, etc.
(6) Raportul nr. de angajați/nr. de beneficiari este de: 1/1.19.

ART. 9. Personalul de conducere
(1) Principalele atribuţii ale personalului de conducere sunt:
a) asigură coordonarea, îndrumarea şi controlul activităţilor desfăşurate de personalul serviciului şi propune organului competent sancţiuni disciplinare pentru salariaţii care nu îşi îndeplinesc în mod corespunzător atribuţiile, cu respectarea prevederilor legale din domeniul furnizării serviciilor sociale, Codului muncii etc.;
b) elaborează rapoartele generale privind activitatea serviciului social, stadiul implementării obiectivelor şi întocmeşte informări pe care le prezintă furnizorului de servicii sociale;
c) propune participarea personalului de specialitate la programe de instruire şi perfecţionare;
d) colaborează cu alte servicii sociale/alţi furnizori de servicii sociale şi/sau alte structuri ale societăţii civile în vederea schimbului de bune practici, a îmbunătăţirii permanente a instrumentelor proprii de asigurare a calităţii serviciilor, precum şi pentru identificarea celor mai bune servicii care să răspundă nevoilor persoanelor beneficiare;
e) întocmeşte raportul anual de activitate;
f) asigură buna desfăşurare a raporturilor de muncă dintre angajaţii serviciului/centrului;
g) propune furnizorului de servicii sociale structura organizatorică şi numărul de personal;
h) desfăşoară activităţi pentru promovarea imaginii serviciului în comunitate;
i) ia în considerare şi analizează orice sesizare care îi este adresată, referitoare la încălcări ale drepturilor beneficiarilor în cadrul serviciului pe care îl conduce;
j) răspunde de calitatea activităţilor desfăşurate de personalul din cadrul serviciului şi dispune, în limita competenţei, măsuri de organizare care să conducă la îmbunătăţirea acestor activităţi sau, după caz, formulează propuneri în acest sens;
k) organizează activitatea personalului şi asigură respectarea timpului de lucru şi a regulamentului de organizare şi funcţionare;
l) reprezintă serviciul în relaţiile cu furnizorul de servicii sociale şi, după caz, cu autorităţile şi instituţiile publice, cu persoanele fizice şi juridice din ţară şi din străinătate, precum şi în justiţie;
m) asigură comunicarea şi colaborarea permanentă cu serviciul public de asistenţă socială de la nivelul primăriei sau, după caz, şi de la nivel judeţean, cu alte instituţii publice locale şi organizaţii ale societăţii civile active în comunitate, în folosul beneficiarilor;
n) întocmeşte proiectul bugetului propriu al serviciului şi contul de încheiere a exerciţiului bugetar;
o) asigură îndeplinirea măsurilor de aducere la cunoştinţă atât personalului, cât şi beneficiarilor a prevederilor din regulamentul propriu de organizare şi funcţionare;
p) asigură încheierea cu beneficiarii a contractelor de furnizare a serviciilor sociale;
q) alte atribuţii prevăzute în standardul minim de calitate aplicabil.
(2) Candidaţii pentru ocuparea funcţiei de conducere trebuie să fie absolvenţi de studii universitare de licenţă absolvite cu diplomă, respectiv studii superioare de lungă durată, absolvite cu diplomă de licenţă sau echivalentă în domeniul psihologie, asistenţă socială sau sociologie, cu vechime/experienţă de minimum doi ani în domeniul serviciilor sociale, sau absolvenţi cu diplomă de licenţă ai învăţământului superior în domeniul juridic, medical, economic sau al ştiinţelor administrative, cu vechime/experienţă de minimum trei ani în domeniul serviciilor sociale.
(3) Dovada vechimii/experienţei în domeniul serviciilor sociale presupune desfăşurarea/participarea la cel puţin una dintre etapele procesului de acordare a serviciilor sociale prevăzute la art. 46 din Legea asistenţei sociale nr. 292/2011, cu modificările şi completările ulterioare.

ART. 10. Personalul de specialitate
(1) Personalul de specialitate este:
j) asistent medical (PL)(325901);
k) asistent medical (M/PL) (325901);
l) asistent medical (S) (222101) ; 
m) kinetoterapeut (266405) ;
n) asistent social (263501) ; 
o) fiziokinetoterapeut (226401); 
p) infirmieră (532103); 
- psiholog (263411).
(2) Principalele atribuţii ale personalului de specialitate:
a) îşi desfăşoară activitatea conform competenţelor şi exigenţelor profesiei;
b) în relaţie cu beneficiarii şi colegii de muncă, respectă Codul etic aprobat de FSS;
c) îşi îndeplineşte atribuţiile prevăzute în fişa postului şi respectă relaţiile ierarhice;
d) participă la toate sesiunile de instruire organizate în cadrul serviciului social, precum şi la cursurile de formare profesională continuă;
e) lucrează în echipă şi colaborează cu specialişti din alte servicii sociale în vederea soluţionării cazurilor;
f) în activitatea desfăşurată, respectă prevederile legale în vigoare şi standardele minime de calitate aplicabile;
g) sesizează conducerii serviciului situaţii care pun în pericol siguranţa beneficiarului, situaţii de nerespectare a prevederilor prezentului regulament etc.;
h) consemnează activitatea proprie în documentele utilizate în cadrul serviciului social şi întocmeşte rapoarte periodice cu privire la activitatea derulată;
i) face propuneri de îmbunătăţire a activităţii în vederea creşterii calităţii serviciului şi respectării legislaţiei.
(3) Atribuţiile detaliate pentru fiecare post de specialitate aferent statului de funcţii se înscriu în fişa postului, conform standardelor minime de calitate.

ART. 11. Personalul administrativ
(1) Personalul administrativ asigură activităţile auxiliare serviciului social: aprovizionare, mentenanţă, achiziţii etc.
(2) Categoriile de personal administrativ  sunt:
1. administrator (515104), 
inspector de specialitate (242203), 
magaziner (432102), 
muncitor calificat intretinere (721424),
muncitor necalificat (933301), 
muncitor necalificat (spălătoreasă) (912103),
muncitor calificat şofer (832201),
îngrijitor (G) (911201) 
(3) Atribuţiile personalului administrativ sunt prevăzute în fişa postului.

ART. 12 Responsabilităţi comune tuturor categoriilor de personal:
a) Asigură confidențialitatea informațiilor obținute prin exercitarea profesiei;
b) Respectă intimitatea persoanei, precum și libertatea acesteia de a decide;
c) Respectă legislaţia şi normele eticii profesionale stabilite;
d) Se preocupă de cunoaşterea tuturor actelor normative în vigoare în domeniul de activitate, precum şi aplicarea întocmai a acestor prevederi;
e) Se informează în permanență de noile lucrări de specialitate apărute, de noutățile legislative;
f) Efectuează propuneri pentru îmbunătăţirea activităţii în domeniul său de activitate;
g) Se prezintă la serviciu în deplină capacitate de muncă şi respectă programul;
h) Să nu fumeze în cadrul unităţii de protecţie;
i) Să nu pretindă şi să nu primească nici o atenţie sau alte foloase necuvenite pentru munca pe care a prestat-o sau urmează să o presteze;
j) Să aibă comportare civilizată faţă de colegii de muncă şi faţă de superiori;
k) Răspunde de calitatea muncii depuse şi de rezolvarea la timp a sarcinilor potrivit prevederilor în vigoare;
l) Să îşi însuşească şi să respecte prevederile legislaţiei în domeniul S.S.M. şi S.U. respectiv măsurile de aplicare a acestora;
m) Să îşi desfăşoare activitatea în conformitate cu pregătirea profesională şi instrucţiunile primite din partea angajatorului, astfel încât să nu expună la pericol de accidentare şi îmbolnăvire atât propria persoană cât şi persoanele din jur în timpul serviciului;
n) Să urmărească respectarea drepturilor beneficiarilor în instituţie şi să solicite îmbunătăţirea activităţii dacă observă încălcări ale acestor drepturi;
o) Să utilizeze corect maşinile, aparatura din dotare, uneltele, substanţele periculoase echipamentele de transport şi alte mijloace de producţie;
p) Să utilizeze corect echipamentul individual de protecţie acordat şi după utilizare să îl pună la loc destinat pentru păstrare;
q) Să nu procedeze la scoaterea din funcţiune, la modificarea, schimbarea sau înlăturarea dispozitivelor de securitate proprii, în special ale maşinilor, uneltelor, aparaturii, instalaţiilor tehnice, să utilizeze corect aceste dispozitive;
r) Să comunice imediat cu angajatorul în orice situaţie de muncă despre care are motive întemeiate şi o consideră un pericol pentru securitatea şi sănătatea lucrătorului, pentru ca angajatorul să asigure un mediu şi condiţii de muncă sigure şi fără riscuri de accidentare şi înbolnăvire profesională;
s) Ca urmare a instruirii în domeniul situaţiilor de urgenţă să-şi însuşească bine cunoştinţele pentru a cunoaşte factorii care pot provoca un incendiu, de a şti cum să acţioneze în caz de început de incendiu, modul de mânuire a instinctorului şi modul de acţionare şi protejare în cazul unor dezastre naturale, cutremure, inundaţii, alunecări de teren;
t) Răspunde personal de integritatea bunurilor materiale a aparaturii şi instalaţiilor cu ajutorul cărora îşi desfăşoară activitatea, astfel încât să nu aducă prejudicii instituţiei;
u) Participa la manifestarile festive, la cursuri de formare organizate de catre DGASPC Cluj si nu numai;
v) Răspunde penal, material şi disciplinar pentru îndeplinirea în mod necorespunzător a sarcinilor de serviciu;
w) Respectă Regulamentul de Organizare şi Funcţionare, Regulamentul intern și Procedurile de lucru din cadrul serviciului;
x) Răspunde de corectitudinea și promptitudinea cu care furnizează informațiile din domeniul său de activitate.
y) Execută orice alte sarcini date de către șeful de centru şi alţi superiori ierarhici în domeniul său de activitate conform competențelor și pregătirii profesionale.

ART. 13. Consiliul consultativ
(1) Consiliul consultativ este o structură constituită pentru monitorizarea serviciilor sociale furnizate în cadrul Centrului de Îngrijire și Asistență pentru Persoane Adulte cu Dizabilități  Câțcău.
(2) Consiliul consultativ este compus din:
    	a) reprezentant/reprezentanţi ai FSS;
   	b) reprezentant/reprezentanţi ai beneficiarilor serviciilor acordate în cadrul centrului, ales/aleşi prin vot de către beneficiari.
(3) Consiliul consultativ are în vedere asigurarea:
a) monitorizării de către furnizorul de servicii sociale, care a solicitat şi obţinut licenţa de funcţionare a Centrului de Îngrijire și Asistență pentru Persoane Adulte cu Dizabilități  Câțcău a respectării standardelor minime de calitate;
    	b) respectării principiului participării beneficiarilor la luarea deciziilor în ceea ce priveşte funcţionarea centrului.
(4) Consiliul consultativ îndeplineşte următoarele atribuţii principale:
   	a) participă la deciziile privind planificarea bugetului centrului, în special a aspectelor care au impact direct asupra serviciilor sociale (de exemplu: achiziţia obiectelor de inventar de uz personal, amenajarea spaţiului etc.);
    	b) analizează activităţile derulate în centru şi propune măsuri şi programe de îmbunătăţire a acestora;
    	c) după caz, îşi exprimă acordul prealabil cu privire la încetarea/sistarea serviciilor acordate unei persoane beneficiare în situaţia în care aceasta nu a respectat clauzele contractului de acordare a serviciilor sau are un comportament inadecvat care face incompatibilă găzduirea acestuia în centru în condiţii de securitate pentru sine, ceilalţi beneficiari sau personalul centrului.
(5) În aplicarea prevederilor alin. (4) lit. c), consiliul consultativ are obligaţia să se asigure că se respectă următoarele condiţii:
a) informarea beneficiarul în prealabil, în scris, cu privire la motivele măsurii de încetare/sistare;
    	b) ascultarea beneficiarului personal sau prin reprezentant, înainte de luarea deciziei;
   	c) respectarea dreptului beneficiarului de a prezenta documente sau probe relevante;
    	d) membrii consiliului consultativ au semnat un acord de confidenţialitate;
    	e) votul se desfăşoară în mod secret;
    	f) decizia se adoptă cu majoritatea voturilor exprimate de membrii prezenţi.
(6) Conducătorul centrului are obligaţia de a afişa procesul-verbal al şedinţei consiliului consultativ, cu excepţia datelor cu caracter personal.

ART. 14. Finanţarea serviciului social
(1) În estimarea bugetului de venituri şi cheltuieli, conducătorul serviciului social/FSS are în vedere asigurarea resurselor necesare acordării serviciilor sociale, cu respectarea standardelor minime de calitate în baza cărora a obţinut licenţa de funcţionare şi pentru atingerea/îndeplinirea indicatorilor de performanţă prevăzuţi în planul de dezvoltare a serviciului social menţionat de standardul minim de calitate/planul de dezvoltare a serviciilor sociale aprobat de furnizorul de servicii sociale/aprobat de FSS, cu respectarea modelului-cadru aprobat prin Ordinul ministrului muncii şi solidarităţii sociale şi al ministrului familiei, tineretului şi egalităţii de şanse nr. 1.040/6.296/2024.
(2) Finanţarea cheltuielilor de funcţionare a serviciului social se asigură cu respectarea prevederilor legale, după caz, din următoarele surse:
a) contribuţia persoanelor beneficiare sau a întreţinătorilor acestora, după caz;
b) bugetul local al judeţului;
c) bugetul de stat;
d) donaţii, sponsorizări sau alte contribuţii din partea persoanelor fizice ori juridice din ţară şi din străinătate;
e) fonduri externe rambursabile şi nerambursabile;
f) alte surse de finanţare, în conformitate cu legislaţia în vigoare.

